open-index/open-wikipedia-markdown huggingface dataset:
Edwin Maria Steindl

**Edwin Maria Steindl** (født 14. april 1913 i Budapest, død 1996 i Helsingborg) var en ungarskfødt norsk billedkunstner.

Steindl flyktet fra Ungarn til Jugoslavia i januar 1957. Han kom så til flyktningemottaket på Hedmarkstoppen. Etter en vinter her reiste han bl. a til Sør-Amerika før han havnet på Vestnes i Møre og Romsdal. I 1962 kjøpte han et småbruk i Romedal. Steindl ble norsk statsborger i 1964 og omtrent på samme tid flyttet han til Hamar hvor han bodde frem til 1980. Fra 1980 til 1987 bodde Steindl i Drammen før han flyttet til Halden. I 1989 flyttet han videre til Helsingborg hvor han bodde frem til sin død i 1996.

En del av fortjenesten fra salget av malerier ble donert blant annet til Redningsselskapet og han ble tildelt selskapets gullmedalje.

## Teknikk og motiver
Steindl er mest kjent for sine landskapsmotiver, men han malte også maritime motiver, blomster, akt, historiske bygninger, hester, portretter og abstrakte motiver. Han arbeidet med akryl og olje, men særlig fra den første tiden i Norge finnes det også en del akvareller.

## Utstillinger, innkjøp m.m.
Steindls faste gallerister var «Det lille galleri» i Dronningens gate i Oslo og Lehn i Nordregate i Trondheim. Hen hadde en lang rekke utstillinger landet rundt bl. a i Molde, Tromsø, Harstad, Gjøvik, Åndalsnes, Kristiansund, Moss, Fredrikstad, Tønsberg,  Porsgrunn.
Steindl er representert i mange private og offentlige samlinger. Han har flere offentlige utsmykninger i bl. a følgende kommuner: Stange, Hamar, Åmot, Ringsaker samt Høgskolen i Hedmark og Sparebanken Hedmark. Statsminister Odvar Nordli fikk også et maleri av Steindl i gave fra regjeringen på sin 50-årsdag.

## Referanser
Lothar Anselm von Gebsattel

**Lothar Anselm friherre von Gebsattel** (født 20. januar 1761 i Würzburg, død 1. oktober 1846 i München) var den første erkebiskop av München og Freising etter gjenopprettelsen av bispedømmet i etterkant av Napoleonskrigene og sekulariseringen og oppgraderingen til erkebispedømme. Han ble utnevnt i 1818 og ordinert i 1821.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop *Lothar Anselm von Gebsattel* (1761-1846) *1821

## Referanser
Grønland stasjon

**Grønland stasjon** i Oslo er første T-banestasjon på østre side av Akerselva. Stasjonen ligger i Vaterland / Grønlandsområdet mellom Jernbanetorget stasjon i vest og Tøyen stasjon i øst.

Stasjonen ble på 1960-tallet bygget med et kjøpesenter som en del av stasjonsområdet. Her lå blant annet byens første langåpne matvarebutikk. Grønland er en av de mindre stasjonene i fellestunnelen. Selv om området ligger nær Oslo sentrum, er området hovedsakelig et boligområde.

8. september 2009 offentliggjorde Aftenposten at jernbaneverket hadde skissert planer vedrørende ny Oslotunnel. I disse planene ble det foreslått bl.a en egen stasjon kun for lokaltog under bakken, under Galleri Oslo-bygget, og en «etasje» under Grønland stasjon. Hvis disse planene blir gjennomført, får Grønland stasjon rollen som overgangstasjon for lokaltog til og fra t-bane for reisende østfra, og antall reisende på Grønland stasjon kan stige betraktelig.

## Eksterne lenker
Taktelt

Et **taktelt** er et telt beregnet på montering på taket av en bil slik at brukerne kan sove over kjøretøyet. Teltet kan festes til et takstativ eller lastebøyler, og er sammenslått under kjøring. Når det skal brukes slås det opp, mens resten av bilens, inkludert kupeen, kan stå urørt (ingen behov for ommøblering). 

Kjente produsenter av taktelt inkluderer italienske Maggiolina og sørafrikanske Hannibal og Eezi Awn.

## Fordeler og ulemper
Det kan gi kortere tid for å slå opp eller rigge ned, og man er lenger opp fra bakken som kan være gunstig med tanke på fukt, insekter og smådyr. Siden teltet står utendørs hele tiden kan det imidlertid bli vått hvis det er regnvær i lange perioder.

## Størrelser
Taktelt finnes i en rekke størrelser, men de fleste er designet for å komfortabelt romme to voksne. Noen modeller har plass til en tredje person, som et barn, en liten voksen eller et kjæledyr. Taktelt er hovedsakelig populære blant solocampere så vel som par som liker camping på grunn av størrelsen.

## Typer
Det finnes tre hovedtyper taktelt:

* Softshell: Tøyelig tekstil, avtakbart trekk som åpnes som en utbrettsbok til et tradisjonelt telt
* Hardshell: Hardt trekk laget av glassfiber, aluminium eller ABS-plast som åpnes vertikalt for å danne taket på teltet, med sider av tekstil
* Hybrid: Hardt skall laget av glassfiber, aluminium eller ABS som åpnes som en utbrettsbok med tekstil. Noen hybrider bruker toppskallet til å danne en vegg i teltet.

Hver av typene har sine fordeler og ulemper,, og med fremskrittene innen produksjon og materialer blir det designet nye varianter av disse typene år etter år.

## Vektbegrensning
Det skilles mellom maks lastekapasitet på taket under kjøring (dynamisk last) og når bilen er parkert (statisk last). Dynamisk last varierer med bilmodellen. Nyere personbiler er ofte godkjent for maksimalt 75 kg taklast under kjøring, men noen er godkjent for mer. Maksimal statisk last, altså når bilen er parkert, er ofte flere ganger høyere (for eksempel 225 kg inkludert telt, personer og utstyr).

## Lovverk og bruk
Taktelt brukes i blant på biler konstruert for terrengkjøring. I norsk lovverk kan kjøring av bil utenfor veg være ulovlig fordi det kan regnes som motorisert ferdsel i utmark etter motorferdselloven.

## Se også
* Bobil, kjøretøy konstruert for overnatting
* Camping, overnatting i telt, campingvogn, bobil eller lignende, men ikke på hotell eller vandrerhjem eller under åpen himmel
* Overlanding, reise til avsides steder, vanligvis med terrengbil
* Terrengkjøring, bruk av kjøretøy utenfor veg
* Terrengbil, bil designet for å kunne brukes utenfor veg
* Terrengmotorsykkel (ATV), lite, åpent kjøretøy for kjøring i terreng
* Villcamping, overnatting på andre steder enn tilrettelagte campingplasser

## Referanser
Tøyen stasjon (T-bane)

**Tøyen stasjon** er en T-banestasjon på Tøyen i Gamle Oslo. Det er den siste stasjonen på den østlige siden av fellestunnelen (Majorstuen til Tøyen) i T-banenettet i Oslo. Stasjonen har tre plattformer, en for østgående tog, en for vestgående tog og en for vestgående tog på Grorudbanen og T-baneringen. Det er også et innkjøringsspor fra Grorudbanen mot hovedplattformen på Tøyen som var i bruk de første årene, men det er ikke lenger tilkoplet Grorudbanens spor. Dette sporet brukes i dag til hensetting av arbeidsmateriell (grustraller etc).

Stasjonen ble åpnet i 1966 som en del av det nye T-banenettet for den østlige delen av Oslo. I tilknytning til stasjonen ligger det et kjøpesenter.

Dette er nærmeste stasjon til Botanisk hage (Tøyenhagen) og Tøyenbadet.

Det er også en Tøyen stasjon på Gjøvikbanen, ca. 1400 meter nordøst for T-banestasjonen.

## Linjer og ruter

## Eksterne lenker
Giovanni Dominici

**Giovanni Dominici** (født 1356 i Firenze i Italia, død 1419 i Buda i Ungarn) var en av Den katolske kirkes kardinaler. Han var biskop av den venetianske byen Ragusa i Dalmatia. Dominici tilhørte Dominikanerordenen.
## Biografi
I 1406 deltok han på konklavet som valgte pave Gregor XII (1406–15), og han ble senere pavens skriftefar og rådgiver. Han ble kreert til kardinal den 9. mai 1408 av pave Gregor XII. 

På grunn av skismaet var det to pretendenter til pavetronen, og ting ble ikke bedre da det like etter ble valgt en tredje pave. Dominici bidro med diplomati og kloke råd til å bringe paveskismaet til en avslutning ved å oppfordre pave Gregor XII til å gå av. Det var han som brakte pavens abdikasjon til konsilet i Konstanz, hvor også en av motpavene gikk av, mens den tredje ble avsatt. Deretter ble det valgt en ny pave som var akseptabel for alle, Martin V (1417–31). På den tiden frasa Dominicis seg offentlig kardinalverdigheten, for på denne måten vise dem som anklaget ham for politiske ambisjoner, at han ikke brydde seg om denne verdens heder.

Dominici hadde opplagt et svært stort ry som diplomat og forhandler som supplement til sin teologiske lærdom, men pave Martin V ga ham en umulig oppgave. Han utnevne ham til legat til Böhmen med oppgave å imøtegå innflytelsen fra husittene, en gruppe med synspunkter som lignet på dem som fulgte John Wyclif i England. Jan Hus var blitt brent på bålet i 1414 under konsilet i Konstanz, og Dominici kom til Praha like etter. Byen var i opprør, og Hus var en nasjonalhelt. Universitetet i Praha hadde utropt ham til martyr, og hans tilhengere væpnet seg og var villige til krig mot keiseren. Dominici prøvde å innføre tiltak for å sette en stopper for husittene, men kong Venceslas IV av Böhmen nektet å akseptere dem, så legaten var tvunget til å forlate landet.

Han fortsatte til Ungarn, men ble rammet av en feber like etter sin ankomst. Han døde den 10. juni 1419 i Buda (den ene halvparten av dagens Budapest) og ble gravlagt i kirken St. Paul Eremitten der. Mange mirakler skal ha skjedd ved hans grav før den ble ødelagt av tyrkerne.

Han ble saligkåret av pave Gregor XVI den 9. april 1832.

## Referanser
Ensjø stasjon

**Ensjø stasjon** er en t-banestasjon på Lambertseterbanen, Østensjøbanen og Furusetbanen beliggende på Ensjø i Oslo, mellom Vålerenga, Tøyen og Helsfyr. Dette er nærmeste stasjon til «Bilbyen på Ensjø». Stasjonsområdet er det eneste strekket som ikke ligger i tunnel mellom Majorstua stasjon og Brynseng stasjon. En oppgradering av stasjonen startet sommeren 2012. Stasjonen ble gjenåpnet helt 4. juni 2013, og trafikken har økt kraftig.

## Jernbanestasjon?
Grunnet usentral beliggenhet og lav trafikk, ble det i 2007 foreslått fra byrådet i Oslo og Oslo Sporveier å legge ned Tøyen jernbanestasjon, og samle jernbane og T-bane ved en ny kollektivterminal ved Ensjø stasjon. Dette har blitt gjentatt fra Ruters side i deres strategiplaner i alle følgende år.

Jernbaneverket skrev i 2012: 

Ved Ensjø vil man kunne få kort overgang til Ensjø T-banestasjon, området er også under utvikling med nye arbeidsplasser og boliger. Å flytte Tøyen til Ensjø vil være et viktig tiltak for reisende på Gjøvikbanen og for utvikling av Ensjø-området. Et grovt anslag av kostnadene ved å flytte Tøyen st. til Ensjø er vurdert til 30-40 millioner.

Da *[[Dagsavisen]]* sommeren 2017 tok opp saken overfor Bane NOR, svarte de på SMS: «Hei! Vi har ikke planer om å flytte Tøyen stasjon/holdeplass til Ensjø, mvh Bane NOR Eiendom». I november vedtok bystyret å be Jernbanedirektoratet vurderer konsekvensene av å flytte Tøyen stasjon til Ensjø.

## Referanser




## Galleri

Fil:Ensjø stasjon 24.07.2013 11-20-45.JPG|Ensjø stasjon, inngang fra øst. 
Fil:Ensjø stasjon.JPG|Den gamle stasjonen, før ombyggingen.
Fil:Ensjo1.jpg|Ensjø stasjon 2023. Foto Roman Cieslak
Fil:Ensjo2.jpg|Ensjø stasjon 2023. Foto Roman Cieslak
Fil:Ensjo3.jpg|Ensjø stasjon 2023. Foto Roman Cieslak


## Eksterne lenker
Arthur von Posadowsky-Wehner

**Arthur greve von Posadowsky-Wehner** (1845–1932) var en tysk, konservativ politiker. Han var landets finansminister (statssekretær), statssekretær i innenriksdepartementet og visekansler.

## Liv og virke
### Bakgrunn
Arthur von Posadowsky-Wehner stammet fra schlesisk uradel. Faren var kongelig *Oberlandesgerichtsrat* Adolf Eduard Graf von Posadowsky-Wehner (1799–1848), moren var Amalie von Plötz (1811–1880). I 1864 tok han *[[abitur]]* ved det evangeliske gymnasium i Glogau, og deretter studerte han - i pakt med tradisjonen var på farssiden - retts- og statsvitenskaper i Berlin, Heidelberg og Breslau. Særlig interesse hadde han for statsrett og kirkerett.

## Karrière
Etter å ha avsluttet det juridiske studium ble han landråd i den prøyssiske provinsen Posen. Fra 1882 til 1885 var han medlem av det prøyssiske parlamentet, landdagen, for det frikonservative partiet.

Han innehadde forskjellige stillinger i statsadministrasjonen før han ble statssekretær (leder) i statens kontor for den offentlige formue (Reichschatzamt) (1893&ndash;1897) statssekretær i innenriksdepartementet (1897&ndash;1908), visekansler (1897&ndash;1907) og prøyssisk statsråd (*Staatsminister*).

Selv om han nedstammet fra den østelbiske adel og representerte dennes interesser, var han opptatt av sosialpolitiske spørsmål. Sammen med Det katolske sentrumspartiet og SPD fikk han gjennom en rekke økonomiske og sosialpolitiske reformer.

Etter å ha trukket seg fra regjeringen tilhørte han Riksdagen som fraksjonsløs representant.

Ved nasjonalforsamlingen i Weimar ble Posadowsky-Wehner parlamentarisk leder for det tysknasjonale folkepartiet (DNVP), men gikk i 1920 ut av partiet etter Kappkuppet, som han var motstander av.
## Referanser


## Eksterne lenker
* DHM
CAS-nummer

**CAS-nummer** (*engelsk: CAS registry number*) er unike, numeriske identifikasjonskoder for kjemiske forbindelser, polymerer, biologiske sekvenser, blandinger og legeringer. Chemical Abstracts Service (CAS) som er en divisjon av American Chemical Society tildeler disse kodene til hver eneste kjemikalie som har blitt beskrevet i litteraturen. CAS vedlikeholder og selger en database med disse kjemikaliene, kjent som *CAS registry*. Over 219 millioner forbindelser har til nå fått et CAS-nummer siden 18 hundre tallet, og&nbsp; mer enn 10 stoffer per minutt blir lagt til, det blir 604800 i uken. Intensjonen er å gjøre databasesøk enklere, siden kjemikalier ofte har forskjellige navn. De aller fleste molekyldatabaser tillater i dag søking med CAS-nummer. 

## Format
Et CAS-nummer deles med bindestrek i tre deler, den første delen består av opptil seks siffer, det andre av to siffer, og den tredje består av et enkelt siffer som fungerer som en sjekksum. Tallene tildeles i økende rekkefølge og har ingen iboende mening. Sjekksummen kalkuleres ved å ta det siste sifferet ganger 1, det neste sifferet ganger 2, det neste ganger 3 osv, addere alle disse og beregne en sum modulo 10. For eksempel er CAS-nummeret til vann 7732-18-5, og sjekksummen beregnes som (8×1 + 1×2 + 2×3 + 3×4 + 7×5 + 7×6) mod 10 = 105 mod 10 = 5.

## Isomerer, enzymer og blandinger
Forskjellige isomerer av et molekyl får forskjellige CAS-numre: D-glukose har 50-99-7, L-glukose har 921-60-8, α-D-glucose has 26655-34-5, etc. Av og til får hele klasser av molekyler et enkelt CAS-nummer, gruppen av Alkohol dehydrogenaser har nummeret 9031-72-5. Et eksempel på en blanding med CAS-nummer er Sennepsolje (8007-40-7).

## Datasøk
Når man bruker CAS-nummer til søk i databaser er det lurt å bruke numrene til nært beslektede forbindelser. For eksempel, for å søke etter informasjon om kokain (CAS 50-36-2), bør en inkludere kokain hydroklorid (CAS 53-21-4), siden det er den formen som oftest brukes. 

Følgende gratis ressurser kan brukes for å finne CAS-nummeret gitt at man kjenner formel eller struktur.
* NIHs ChemIDplus
* National Institute of Standards and Technologys Chemistry WebBook
* The NCI Database Browser
* The Dutch Dictionary on Organic Chemistry

## Referanser


## Se også
* NSC number
* UN number
* EINECS number
* SMILES

## Eksterne lenker
* CAS registry description, the Chemical Abstracts Service
Friedrich von Payer

**Friedrich von Payer** (født 12. juni 1847 i Tübingen i Kongeriket Württemberg, død 14. juli 1931 i Stuttgart) var en tysk politiker (Fortschrittliche Volkspartei, senere DDP).

Han var president for den württembergske landdagen, og medlem av Riksdagen. Ved slutten av første verdenskrig var han fra 1917 til 1918 Tysklands visekansler. Han tilhørte nasjonalforsamlingen som møttes i Weimar for å vedta den nye grunnloven, og var der parlamentarisk formann for DPP.

## Referanser


## Eksterne lenker
*
Helsfyr stasjon

**Helsfyr stasjon** er en t-banestasjon beliggende på Helsfyr i bydel Gamle Oslo i Oslo. Det er den siste stasjon på fellestrekningen i øst som ligger under bakken. Dette er et av Oslos travleste kommunikasjonsknutepunkter mot nord.

Linje 1 fortsetter til Bergkrystallen mandag til fredag 07&ndash;19, utenfor dette tidsrommet så er Helsfyr endestasjon.

Stasjonen er et transportknutepunkt og betjener daglig åtte T-baneruter og fire T-banelinjer.
Hit kommer foruten t-baner en rekke busser (se infoboks), og området er tilrettelagt for dette.

Høsten 2018 begynte oppgraderinger av stasjonen som har fått ny utsmykning, oppgraderte plattformer, tydeligere skilting og LED lys. Ankomstpartiene moderniseres også.

Stasjonen var ferdigoppusset høsten 2019.

## Referanser


## Eksterne lenker
Dadaisme

**Dadaisme**, eller **dada** (av fransk småbarnsspråk *dada* («gyngehest», «kjepphest», var en kulturell bevegelse som påvirket kunstnere og forfattere i tiden fra rundt første verdenskrig og utover første halvdel av 1900-tallet.) Dadaistenes aktiviteter kom til uttrykk i billedkunst, lyrikk, litteratur, teater og grafisk design, og inkluderte manifester, offentlige markeringer, demonstrasjoner og publikasjoner.

Tyskeren Hugo Ball (1886-1927) var blant bevegelsens stiftere, og kjent for sine meningsløse nonsens-dikt. *[[Talking Heads]]* gjorde bruk av Balls dikt «Gadji beri bimba» i låten «I Zimbra» på albumet *Fear of Music*.

Dada var en nihilistisk og anti-estetisk bevegelse som oppsto som en samfunnskritisk aksjon mot det etablerte i Frankrike, Sveits og Tyskland under første verdenskrig. Både krigens redsler og forakten for det borgerlige samfunnet var viktige motivasjonsfaktorer for de dadaistiske kunstnerne. Dadaistene baserte sin virksomhet på planlagt irrasjonell adferd, anarki og kynisme, samt en avvisning av alle regler for skjønnhet og sosial organisasjon.

I Amerika etablerte det seg en krets av dadaister rundt galleriet til fotografen Alfred Stieglitz og på atelieret til ekteparet Louise og Walter Arensberg i New York. Man Ray og tilreisende europeere som Francis Picabia og Marcel Duchamp var sentrale størrelser i den amerikanske fløyen.

Det finnes ulike forklaringer til opphavet av navnet «dada». Noen mener det ikke har noen betydning overhodet, og slik viser til det dadaistiske budskapet om meningsløshet og irrasjonalitet. Andre påpeker at navnet på fransk kan bety «kjepphest» som uttalt av et barn, eller også «hobby» (*c'est mon dada* &ndash; det er min hobby).

Dada har påvirket senere avantgardistiske og samfunnskritiske bevegelser, som fluxus-bevegelsen, amerikansk popkunst og situasjonistene. Mange av dadaistene samarbeidet også med de beslektede surrealistene.

Noen kjente dadaister: André Breton, Francis Picabia, Marcel Duchamp, Man Ray, Tristan Tzara, Max Ernst, Guillaume Apollinaire og Kurt Schwitters (sistnevnte riktignok ofte oppfattet som en anti-dadaist).


Fil:Hugo Ball Cabaret Voltaire.jpg|Hugo Ball i den dadaistiske kabareten «Voltaire» i 1916.
Fil:Hugo ball karawane.png|Hugo Balls berømte dadadikt *Karawane* slik det stod på trykk i 1917.
Fil:Theo van Doesburg Dadamatinée.jpg|Plakat av Theo van Doesburg (1883-1931) for en dada-matiné i januar 1923.


## Referanser


## Eksterne lenker
* 
* International Dada Archive
* Dada online 
* Noen eksempler på dadaistisk kunst
* Dadaismen; fra Bibliotekarstudentens nettleksikon om litteratur og medier (pdf-fil)
Brynseng stasjon

**Brynseng stasjon** er en stasjon på T-banen i Oslo. Lambertseterbanen forlater Østensjøbanen og Furusetbanen ved Brynseng. Stasjonen har fire spor, to av dem for tog på Lambertseterbanen og de to andre for Østensjøbanen og Furusetbanen. Like ved T-banen ligger Bryn stasjon

## Galleri

Fil:Brynseng stasjon 2023.jpg|Brynseng stasjon i 2023**.** Foto: Roman Cieslak.


## Eksterne lenker
*
Hans-Dietrich Genscher

**Hans-Dietrich Genscher** (født 21. mars 1927 i Reideburg i den tyske delstaten Sachsen-Anhalt, død 31. mars 2016 i Wachtberg-Pech i Nordrhein-Westfalen) var en tysk politiker (FDP) som gjennom mange år var Vest-Tysklands utenriksminister.

## Liv og virke
### Bakgrunn
Etter å ha avsluttet skolegangen i 1943 tjenestegjorde han i Luftwaffe (Luftwaffenhelfer) og i riksarbeidstjenesten. Han var registrert innmeldt i NSDAP i 1944, men ifølge hans eget utsagn var innmeldingen foretatt uten egen kjennedom og medvirkning. Etter krigen satt han en periode i de alliertes fangenskap. 

Han studerte så jus i Halle ved Saale og Leipzig, hvor han tok den første juridiske statseksamen i 1949. I 1952 flyktet han til Vest-Tyskland og gjorde ferdig studiet i Hamburg, hvor han tok den andre juridiske statseksamen i 1954. Deretter virket han som advokat i Bremen. Samtidig ble han medlem av FDP.

### Politiker
Fra 1956 var han vitenskapelig assistent, og mellom 1959 og 1965 forretningsfører for FDPs fraksjon i parlamentet. I 1965 ble han selv innvalgt i Forbundsdagen, og satt der til 1998.

Han ble utnevnt til innenriksminister i Willy Brandts regjering i 1969, og i 1974 ble han utenriksminister og visekansler. Disse posisjonene beholdt han med et kort avbrudd i 1982 frem til 1992, noe som gjorde ham til én av de lengstsittende utenriksministre i verden. Genscher var også formann for FDP fra 1974 til 1985.

Genscher la under sin tid som utenriksminister stor vekt på avspenningspolitikken mellom øst og vest, og han kom til å påvirke utviklingen av Øst-Tysklands *[[Wende]]*, den politiske kursendringen i vesttysk retning. I den resterende tiden på posten som utenriksminister var Tysklands gjenforening den store suksesshistorien. Han var Vest-Tysklands representant ved forhandlingene om To pluss fire-avtalen. Han forlot i 1992 etter eget ønske posten som utenriksminister. Han var da en av Tysklands mest populære politikere.

Etter at han hadde trukket seg fra alle politiske posisjoner i 1998 var han virksom som advokat, i internasjonale organisasjoner, og grunnla sitt eget konsulentselskap.

## Referanser


## Eksterne lenker
* 
* 
* 
*
Karl Heinrich von Bötticher

**Karl Heinrich von Bötticher** (født 6. januar 1833 i Stettin, død 6. mars 1907 i Naumburg/Saale) var en tysk embedsmann og politiker.

Han hadde flere stillinger i den prøyssiske statsforvaltningen, bl.a. som overpresident i Øst-Preussen fra 1842 til 1848, landdrost (regjeringssjef) i provinsen Hannover fra 1872 til 1876, overpresident i Schleswig-Holstein mellom 1879 og 1880 og overpresident i provinsen Sachsen fra 1898 til 1906. Samtidig var han mellom 1880 og 1897 statssekretær i innenriksministeriet («innenriksminister»), og fra 1881 til 1897 Tysklands visekansler.

## Se også
* Leo von Caprivis regjering

## Referanser
Høyenhall stasjon

**Høyenhall stasjon** er første stasjon som Lambertseterbanen ikke deler med noen andre baner. Høyenhall er nærmeste stasjon til Bryn senter.

Stasjonen ble sommeren og høsten 2011 oppgradert til metrostandard. Den ble gjenåpnet 14. august 2011.

Denne er en av de minste stasjonene på Lambertseterbanen og har en svak kontur av C-kurve. Fra stasjonen er det mulig å se ned til Brynseng stasjon som er 600 meter unna. Under stasjonen ble det bygget transformatorstasjoner.

Det er også to busstopp som ligger rett ved stasjonsområdet.

## Galleri

Fil:Høyenhall T-banestasjon 1.jpg|Høyenhall T-banestasjon på dagtid vinterstid. 
Fil:Høyenhall T-banestasjon 2.jpg|Høyenhall T-banestasjon på kveldstid vinterstid. 


## Referanser


## Eksterne lenker
Ryen stasjon

**Ryen stasjon** er en t-banestasjon på Lambertseterbanen i Oslo. Ved Ryen stasjon har også t-banen sine østlige vognhaller. Stasjonen ble bygget om og oppgradet til full metrostandard i 2013. Den ble gjenåpnet 3. september 2013.

Hit går linje 1 og 4 og andre linjer som går til Ryen på kvelden når de skal parkeres. Du kan også ta linje 5 til Carl Berners plass herfra klokka 15:29 (Man-Fre)

## Galleri

Fil:Ryen stasjon 2.jpg|Ryen stasjon i 2023. Foto: Roman Cieslak
Fil:Ryen stasjon 3.jpg|Ryen stasjon i 2023. Foto: Roman Cieslak
Fil:Ryen stasjon 1.jpg|Ryen stasjon i 2023. Foto: Roman Cieslak


## Eksterne lenker
*
Arvid Bertheau Johannessen

**Arvid Bertheau Johannessen** (født 2. april 1962) er en norsk sivilingeniør og komponist. Johannessen, som er oppvokst og bosatt i Fredrikstad, har publisert vitenskapelige arbeider innen elektronikk, og har komponert musikk i ulike sjangre. Han blant annet skrevet et verk for orgel, og har komponert musikken til en film av Harald Zwart, Gabriel's Surprise.

## Referanser
Brattlikollen stasjon

**Brattlikollen stasjon** ligger på Brattlikollen (i den sydlige enden av Brannfjell). Dette er den nærmeste t-banestasjonen til Ekebergsletta. Brattlikollen T-banestasjon er også nærmeste stasjon til Bekkelaget kirke, Holtet, Sandstuveien og Libakkveien. Brattlikollen stasjon ligger akkurat utenfor ring 3 hvor Ryen stasjon ligger innenfor ca. 750 meter unna stasjonen.  

## Bilder

Brattlikollen feb16.jpg|Stasjonen i 2016
Brattlikollen Pizza & Brattlikollen Kiosk - 2013-02-10 at 14-55-32.jpg|Kiosk og gatekjøkken tilhørende Brattlikollen stasjon
Brattlikollen t-bane 02.jpg|Brattlikollen stasjon i 2008


## Eksterne lenker
Karlsrud stasjon

**Karlsrud stasjon** ligger i den nordlige delen av drabantbyområdet Lambertseter. Stasjonen ligger mellom Brattlikollen stasjon og Lambertseter stasjon. 

Stasjonen ble oppgradert til metrostandard og gjenåpnet 4. september 2013. Den har et spesielt utseende og har trevegger bygget på stasjonen for å skjerme beboerne som bor rett ved. Den har et leskur og belysning.

Stasjonen ligger i gangavstand til Karlsrud skole (grunnskole og ungdomsskole) og Lambertseter videregående skole.

## Galleri

Karlsrud-T-banestasjon-26062015-01.JPG|Karlsrud T-banestasjon anno 2015. 
Karlsrud T-banestasjon.JPG


## Eksterne lenker
Lambertseter stasjon

**Lambertseter stasjon** ligger rett ved Lambertseter senter som i tillegg til nærbutikker også inneholder Symra kino. 

Den trafikkeres daglig av Linje 4 Bergkrystallen via sentrum og videre til Vestli. Stasjonen ble oppgradert til metrostandard og gjenåpnet 3. september 2013.

Den opprinnelige stasjonen ble bygget og åpnet 22. mai 1966. Stasjonen har to broer og i alt sju adkomstpunkter
til/fra stasjonen. Den er også den største stasjonen på Lambertseterbanen.

## Bildegalleri

Fil:Lambertseter stasjon, 13 sept 2015.jpg|2015
Fil:Lambertseter t-bane 02.jpg|2008
Fil:Lambertseter t-bane 01.jpg|2008


## Referanser


## Eksterne lenker

## T-banenettet
Munkelia stasjon

**Munkelia stasjon** er nest siste stasjon på Lambertseterbanen i Oslo. Stasjonen ligger i området med samme navn i sørvestre del av Lambertseter. Stasjonen ligger i munningen av tunnelen mellom Munkelia og Bergkrystallen, og har gangveier mot veiene Langbølgen og Mikrobølgen. Stasjonen har også, i forstadsstil, en Narvesen-kiosk, plassert oppå tunnelmunningen mot Bergkrystallen stasjon.

Stasjonen og stasjonsområdet ble oppgradert til metrostandard og gjenåpnet 3. september 2013.

Munkelia stasjon betjenes dessuten av Ruters busslinje 79 (Åsbråten – Grorud T). 

## Bilder

Munkelia stasjon.jpg|Munkelia stasjon i 2007
Munkelia tbane (2016-07-24 bilde02).jpg|Munkelia stasjon i 2016
Munkelia tbane (2016-07-24 bilde01).jpg|Kiosk tilhørende Munkelia stasjon
Langbølgen, Munkelia tbanestasjon (18. mars 2018).jpg|Dronebilde
Lambertseterbanen 1.jpg|Siste dag med trikk på Munkelia stasjon 17. mai 1966.
Munkelia2efn.jpg|MX3000 på Munkelia stasjon i 2016


## Referanser




## Eksterne lenker
John-Anker Zwart

**John-Anker Henrik Zwart** (født 1962) er en nederlandsk lege, født i Leiden i Nederland og oppvokst i Fredrikstad etter at familien flyttet til Norge i 1968. Han er broren til Harald Zwart.

## Utdannelse, stilling, verv
Zwart er utdannet ved universitetet i Leiden, og har doktorgrad fra Norges teknisk-naturvitenskapelige universitet (NTNU) i Trondheim, der han er professor II i nevrologi. Siden 2011 er han leder av formidlingsenheten for muskel- og skjelettlidelser, som er underlagt FiU-avdelingen ved Klinikk for kirurgi og nevrofag ved Oslo universitetssykehus. Pr. 2015 var han overlege og forskningsleder ved samme klinikk.

## Forskning
Zwart har publisert mange vitenskapelige artikler som blant annet bidratt til forståelsen av hodepine og ryggsmerter. 

### Publikasjoner (utvalg)
*Brainstorm Consortium, Anttila, V., Bulik-Sullivan, B., Finucane, H. K., Walters, R. K., Bras, J., Zwart, JA, & Avbersek, A. (2018). Analysis of shared heritability in common disorders of the brain. *Science*, 360(6395), eaap8757.
* Wightman, D. P., Jansen, I. E., Savage, J. E., Shadrin, A. A., Bahrami, S., Holland, D., Zwart, JA, ... & Posthuma, D. (2021). A genome-wide association study with 1,126,563 individuals identifies new risk loci for Alzheimer’s disease. *Nature* genetics, 53(9), 1276-1282.
* Gormley, P., Anttila, V., Winsvold, B. S., Palta, P., Esko, T., Pers, T. H., ... & Palotie, A. (2016). Meta-analysis of 375,000 individuals identifies 38 susceptibility loci for migraine. *Nature* genetics, 48(8), 856-866.
* Heuch, I., Hagen, K., Heuch, I., Nygaard, Ø., & Zwart, J. A. (2010). The impact of body mass index on the prevalence of low back pain: the HUNT study. *Spine*, 35(7), 764-768.
* Storheim, K., & Zwart, J. A. (2014). Musculoskeletal disorders and the Global Burden of Disease study. *Annals of the rheumatic diseases*, 73(6), 949-950.

## Referanser

## Eksterne lenker

* 
* FORMI, Formidlingsenheten for muskel- og skjelettlidelser, Oslo universitetssykehus [besøkt januar 2015]
Manglerud stasjon

**Manglerud stasjon** er en av Oslos T-banestasjoner. Den ligger på Manglerud i Bydel Østensjø.

Manglerud stasjon var opprinnelig trikkestasjon fra 1957, og ble åpnet som T-banestasjon 22. mai 1966. Stasjonen betjenes av linje 4 Bergkrystallen (Lambertseterbanen).

Stasjonen ble sommeren og høsten 2010 oppgradert til metrostandard. Den ble gjenåpnet 14. august 2011.

Ved Manglerud stasjon er det også en bussholdeplass på Ring 3 som heter «Manglerud T» som betjenes av ruters busslinje 23 (Simensbråten – Lysaker).

## Eksterne lenker
Bergkrystallen stasjon

**Bergkrystallen stasjon** er endestasjon for Lambertseterbanen. Stasjonen ble først åpnet for trikk i 1957 og senere ombygget til T-bane i 1966. Både Lambertseterbanen og Østensjøbanen var sett på som mulige kandidater da t-banen skulle utvide mot Mortensrud, men det endelige vedtaket var å utvide fra Skullerud stasjon, endestasjonen på Østensjøbanen. Hadde Lambertseterbanen blitt valgt kunne Bergkrystallen blitt nedlagt som følge av at Munkelia var et bedre utgangspunkt.

Stasjonen er oppkalt etter gaten med samme navn og ligger i søndre del av Lambertseter.

Fram til 2010 gikk også linje 1 til Bergkrystallen og brukte da som oftest høyre spor sett fra tunnelens åpning (i sporet der t-banen på bildet står), mens linje 4 pleide å bruke det andre sporet. Etter at linje 1 ble midlertidig stengt 15. mars 2010 har linje 4 vært eneste linje til å trafikkere Bergkrystallen og bruker nå bare høyre spor som på bildet. Linje 1 var i drift igjen fra 6. desember 2010, men gikk da til Ellingsrudåsen stasjon.

4. april 2016 var Linje 1 tilbake igjen og går nå til Frognerseteren på dagtid og til tidlig på kvelden. Det går både nattbuss og morgenbuss (4N) til og fra Bergkrystallen.

## Bilder

Bergkrystallen stasjon with MX3000.JPG|MX3000 på Bergkrystallen stasjon
Bergkrystallen tbanestasjon (18. mars 2018).jpg| Dronebilde 
Oslo-oslo-sporveier-t-bane--610880.jpg| Bergkrystallen stasjon i 1971 


## Eksterne lenker
Suede

**Suede** er et populært engelsk band på 90-tallet og begynnelsen av 00-tallet, og ble sett på som en del av Britpop-bevegelsen. Deres fire første album var svært vellykkede i England, men de oppnådde aldri stor suksess i USA, hvor de går under navnet **The London Suede**. I Norge solgte de svært bra.
De har solgt mer enn 30 millioner
På verdensbasis.
Suede hadde flere års pause etter en siste konsert i London Astoria 13. desember 2003. Vokalist og frontfigur Brett Anderson dannet senere bandet The Tears sammen med Bernard Butler, som ga ut sin første CD, *Here Come the Tears* i 2005.

Suede ble gjenforent i 2010 og la ut på flere turneer i årene som fulgte. I 2013 gav de ut albumet *Bloodsports* og i 2016 *Night Thoughts*.

## Medlemmer
* Brett Anderson
* Mat Osman
* Simon Gilbert
* Justine Frischmann (1989–1991)
* Bernard Butler (1989–1994)
* Richard Oakes (1994–2004)
* Neil Codling (1996–2001)
* Alex Lee (2002–2004)

## Diskografi

Høyeste norske listeplassering i parentes.

### Album
#1993 *[[Suede (album)|Suede]]* (18)
#1994 *[[Dog Man Star]]*
#1996 *[[Coming Up]]* (3)
#1999 *[[Head Music]]* (1)
#2002 *[[A New Morning]]* (6)
#2013 *Bloodsports*
#2016 *Night Thoughts*
#2018 The Blue Hour
#2022 Autofiction [annonsert]
#2025 Antidepressants

### Samlealbum
*1997 *[[Sci-Fi Lullabies]]* (22)
*2003 *[[Singles (Suede album)|Singles]]* (14)

### Singler
* fra *Suede*
** 1992 «The Drowners»
** 1992 «Metal Mickey»
** 1993 «Animal Nitrate»
** 1993 «So Young»
* ikke-album-singel
** 1994 «Stay Together»
* fra *Dog Man Star*
** 1994 «We are the Pigs»
** 1994 «The Wild Ones»
** 1995 «New Generation»
* fra *Coming Up*
** 1996 «Trash» (12)
** 1996 «Beautiful Ones»
** 1997 «Saturday Night»
** 1997 «Lazy»
** 1997 «Filmstar»
* fra *Head Music*
** 1999 «Electricity» (5)
** 1999 «She's in Fashion»
** 1999 «Everything Will Flow»
** 1999 «Can't Get Enough»
* fra *A New Morning*
** 2002 «Positivity» (15)
** 2002 «Obsessions»
* fra *Singles*
** 2003 «Attitude»

## Eksterne lenker
* 
* 
* 
*
Steve Wozniak

**Stephan Gary «Steve» Wozniak** (født 11. august 1950 i San Jose i California) er en amerikansk teknologigründer. Han grunnla 1. april 1976 dataselskapet Apple sammen med Steve Jobs og Ronald Wayne. Den første datamaskinen ble bygd sammen på hans kontor hos Hewlett Packard i Cupertino, mens det meste av jobben med selve firmaet foregikk på soverommet til Jobs. Garasjen ble stort sett brukt som et sted de kunne ta imot besøk. Etter hvert ble Apple bygd opp til et av markedes førende datafirma.

I 1985 trakk Wozniak seg delvis tilbake fra selskapet og har siden jobbet mye med undervisning, forskjellige teknologiske sideprosjekter samt en del veldedighet.

## Referanser


## Eksterne lenker
* 
* 
* 
*  Intervju med Steve Wozniak på Digital Village Audio Archives
*  Failure magazines intervju med Steve Wozniak
Brensel

**Brensel** er ethvert materiale, en gass eller en væske som lar seg antenne, og som omdannes og utvikler energi i form av varme ved forbrenning ved tilførsel av oksygen. Man kan blant annet bruke olje, kull og ved som brensel. Også radioaktive materialer kan brukes som brensel. De utvikler varme ved radioaktiv fisjon eller fusjon. En viktig egenskap ved brensel er at det kan lagre energi som kan hentes ut ved behov, først og fremst til oppvarming eller til å utføre arbeid.

## Drivstoff
Drivstoff er et energirikt stoff som vanligvis brukes for å drive maskiner (hovedsakelig forbrenningsmotorer). Stoffet inneholder en form for energi som kan bli omformet til en annen type energi ved forbrenning (fra potensiell energi til kinetisk energi). Drivstoff er oftest brukt om flytende fossilt brennstoff, f.eks. bensin, diesel, flydrivstoff og parafin. Det kan også brukes om fast stoff eller gass som binder energi slik som kull, propan, hydrogen etc.

Ved biologisk forbrenning, som i menneskekroppen, dyr og planter, brukes karbohydrat, proteiner og fett som drivstoff. F.eks. i menneskekroppen brukes karbohydratet druesukker (glukose) kombinert med oksygen (som vi puster inn) til å produsere vann, karbondioksid (som vi puster ut) og energi i form av varme og bevegelse i musklene.

## Se også
* Biobrensel
Sprintløp

**Sprintløp**, eller **sprint**, er en betegnelse på de korteste løpsdistansene i friidrett. Ferdigheter som kreves av en god sprinter er hurtig reaksjonsevne, eksplosiv styrke, anaerob utholdenhet og teknikk.

I senere tid er begrepet sprint også tatt i bruk for andre idrettsgrener, som for eksempel langrennssprint og skøytesprint.

## Kortsprint

### 60 meter
60 meter er den vanligste sprintdistansen for aldersbestemte klasser, og mange vil også kjenne  distansen fra skoleidrettsdager og lignende. Et utrent naturtalent vil gjerne oppnå gode resultater på 60 meter, men vil få problemer på den siste delen av en 100 meter. Dette er imidlertid et problem som lett kan overvinnes med litt trening. For seniorløpere er dette en distanse det nesten aldri konkurreres i utendørs. Derimot er det en mesterskapsøvelse og en offisiell rekordøvelse for innendørs friidrettskonkurranser. Det er også en vanlig distannse i trening og testløp, også for å måle hurtighet hos utøvere i andre idretter.

### 100 meter
100 meter er den klassiske sprintdistansen. Det er allment akseptert at den som holder verdensrekorden på 100 meter er verdens raskeste person.

### 150 meter
150 meter er en ukurant distanse som det av og til arrangeres konkurranser i. Det er ikke mesterskapsøvelse, og det noteres ikke offisielle rekorder på 150 meter.

### 200 meter
200 meter sprint starter i begynnelsen av kurven. Akselerasjonen og de første 100 metrene løpes i sving, mens de siste 100 metrene løpes rett fram på oppløpssiden. De beste 100 meter-løperne er som oftest også gode 200-meterløpere. Men det finnes også eksempler på 200 meter-spesialister, som f.eks Pietro Mennea, og løpere som kombinerer 200 meter og 400 meter, som f.eks. Michael Johnson.

## Langsprint

### 300 meter
300 meter er også en ukurant distanse som det av og til arrangeres konkurranser i. Det er ikke mesterskapsøvelse, men det noteres faktisk offisielle rekorder på 300 meter.

### 400 meter
400 meter er nøyaktig en runde rundt banen, dersom man løper i indre bane. Øvelsen løpes i delte baner, slik at det kan være vanskelig å se hvem som leder løpet før løperne kommer ut på oppløpssiden etter 300 meter. Distansen krever en spesiell kombinasjon av anaerob utholdenhet og hurtighet, og 400 meter-løpere er oftest spesialiserte på denne ene distansen. Noen løpere kombinerer 400 meter og 200 meter, mens det hører til sjeldenhetene at en løper er på topp på 400 meter og 800 meter. Et unntak er Alberto Juantorena, som tok OL-gull på 400 meter og 800 meter i Montreal-OL i 1976.

### 500 meter
500 meter er også en ukurant distanse som det av og til arrangeres konkurranser i. Det er ikke mesterskapsøvelse, og det noteres ikke offisielle rekorder på 500 meter.
Vicente Valentin de Ribes

**Vicente Valentin de Ribes** (død ca. 1410) var en av Den katolske kirkes kardinaler. Han var prior for klosteret Santa Maria de Monserrat, og ambassadør for kong Martin el Viejo av Aragon til paven. 

Han var en av tidens fremste kanonister. Under det vestlige skisma holdt han klosteret sitt tro mot paven i Roma hele tiden, også etter at Catalonia og den katalanske kirke hadde gitt sin tilslutning til paven i Avignon. Som en følge av dette ble han kreert til kardinal den 19. september 1408 av pave Innocens VII.
Pietro Morosini den yngre

**Pietro Morosini** (den yngre)  (død 1424) var en av Den katolske kirkes kardinaler. Han var kannik i Treviso i Italia.

Han ble kreert til kardinal den 19. september 1408 av pave Innocens VII, med *[[Santa Maria in Domnica]]* og senere dessuten *[[San Nicola in Carcere]]* som tittelkirker.

## Eksterne lenker
* Biografi på The Cardinals of the Holy Roman Church
Bunker

**Bunker** kan vise til:

* Bunker (bygning) – en bygning konstruert for å motstå beskytning og bombeangrep
* Bunker (golf) – er et hinder på en golfbane
* Bunker (lager) – lagerrom for løs vare, som brensel på et skip

## Se også
* Bunkers – en betegnelse for drivstoff til skip
Philip Repington

**Philip Repington** eller **Repyngdon** (1345–1424) var en katolsk kardinal. Han var biskop av Lincoln i England 1404–1419.

Tidlig i livet var han tilhenger av wyclifisme, og ble av den grunn suspendert og ekskommunisert i 1382 i Canterbury. Senere samme år tilbakekalte han vranglæren og ble igjen inkludert i den kirkelige kommunion. Han tilhørte augustinerkorherrene.

Han ble kong Henrik IV av Englands skriftefar og kapellan, og ble så utnevnt til biskop av Lincoln.

Han ble kreert til kardinal den 19. september 1408 av pave Gregor XII.

## Referanser


## Eksterne lenker
* Biografi på The Cardinals of the Holy Roman Church
Luca Manzoli

** Luca Manzoli** (født ca. 1331, død 14. september 1411) var en av Den katolske kirkes kardinaler. Han var biskop av Fiesole i Italia.

Han ble kreert til kardinal den 19. september 1408 av pave Gregor XII.

## Referanser


## Eksterne lenker
* Biografi på The Cardinals of the Holy Roman Church
Jeffrey Sachs

**Jeffrey David Sachs** (født 1954) er en amerikansk økonom og professor best kjent for sitt arbeid med nye demokratier og problemfylte økonomier i Øst-Europa, Afrika, Asia og Latin-Amerika. 

Han jobbet spesielt nært med Russland, Bolivia og Polen, tre land hvor han foreslo såkalt sjokkterapi for å bekjempe økonomiske kriser. Han er en forkjemper for sletting av de fattigste landenes gjeld, samt økte tiltak mot hiv/aids og malaria.

Sachs er professor i bærekraftig utvikling og helsepolitikk ved Columbia University, New York.

Sachs ledet 2002&ndash;2006 FNs tusenårsprosjekt. Han var spesialrådgiver for FNs generalsekretær Kofi Annan i prosjektet med FNs tusenårsmål for utvikling. Videre var Sachs spesialrådgiver for FNs næste generalsekretær Ban Ki-moon 2007. 

Sachs er inkludert på ''TIME Magazines'' liste over verdens mest innflytelsesrike personer i 2004 og 2005.

Han har forfattet hundrevis av vitenskapelige artikler og en rekke bøker. De to seneste bøkene om verdens fattigdom lå på ''The New York Times''' liste over bestselgere.

Sachs mener at det russiske angrepet på Ukraina i 2022 ble fremprovosert av USA og vestlige land. Han blir oppfattet som en forsvarer av Vladimir Putins regime og opptrer ofte på russisk statsfjernsyn lojale mot Putin. Han mener at NATO og USA har omringet Russland og iscenesatt Maidan-protestene i 2014. I oktober 2025 deltok han på en mye omtalt debatt på italiensk fjernsyn mot politikeren Carlo Calenda som hevdet at Sachs drev med løgn; Sachs har tidligere vært populær i Italia og russiske myndigheter skal ha gjort en særlig innsats for å påvirke italiensk opinion.

## Referanser


## Eksterne lenker
* 
* Hjemmeside ved The Columbia Earth Institute
100 meter

**100 meter** er en sprintøvelse i friidrett. Det er den klassiske sprintdistansen, og den korteste distansen i mesterskap utendørs. Det er allment akseptert at den som holder verdensrekorden på 100 meter er verdens raskeste person. 100 meter-finalen i de olympiske leker gir en fortettet spenning som mangler sidestykke i idrettsverdenen. 100 meter for herrer har stått på OL-programmet i samtlige moderne olympiske leker og for kvinner fra og med 1928 i Amsterdam. Distansen inngår også i herrenes tikamp.

## Statistikk

### Bestetider i verden – menn
(oppdatert per 31. august 2018)

*Ben Johnsons tider 9,79 fra Sommer-OL 1988 og 9,83 fra VM i friidrett 1987 i Roma ble underkjent på grunn av doping.
*Tim Montgomerys tid 9,78 fra Paris 2002 ble underkjent i 2005 på grunn av doping.
*Obadele Thompson løp på 9,69w i Sierra Medical Center/UTEP Invitational, i april 1996. Dette var inntil 2008 den raskeste tiden registrert av et menneske uansett forhold, men det var over 6&nbsp;m/s medvind, så resultatet ble underkjent.

### Bestetider i verden – kvinner
(oppdatert per 7. juli 2016)

### Topp ti i Norge – menn
(oppdatert per 5. juli 2018)

* Audun Garshol løp på 10,2 i NM i Stavanger i 1972. Det var manuell tidtagning og på koksgrus

### Topp ti i Norge – kvinner
(oppdatert per 26. mai 2018)

## Referanser
Johann Neuhäusler

**Johann Baptist Neuhäusler** (født 27. januar 1888 i Eisenhofen i kongedømmet Bayern i keiserdømmet Tyskland, død 14. desember 1973 i München i Vest-Tyskland) var katolsk hjelpebiskop i erkebispedømmet München og Freising fra 1947. Han var en av kardinal Michael von Faulhabers nærmeste medarbeidere, og ble arrestert av Gestapo i 1941 og sendt til konsentrasjonsleir.
## Liv og virke
### Prest
Johann Baptist Neuhäusler ble presteviet den 29. juni 1913. I 1932 ble han medlem av domkapittelet ved den katolske domkirken *Frauenkirche* i München. Han ble saksansvarlig for kirkepolitiske spørsmål i kardinal Faulhabers erkebiskopelige kurie, og kom således i kirkens fremste forsvarslinje mot den nazistiske kirkeforfølgelse.

Han ble arrestert av Gestapo i 1941. Etter flere måneder i vanlig fengsel ble han internert i konsentrasjonsleiren Sachsenhausen, og kort etter ble han overført til Dachau (der han var fra 12. juli 1941 til 24. april 1945]).
### Hjelpebiskop i München
I februar 1947 utnevnte pave Pius XII ham til hjelpebiskop i München, og han ble bispeviet den 20. april samme år av kardinal Faulhaber. Medkonsekratorer var biskopen av Fargo, Aloisius Muench, og den apostoliske vikar i Sverige, biskop Johann Evangelist Müller. 

Hans forfatterskap omfatter *"Kreuz und Hakenkreuz"*, det første omfattende verk om nasjonalsosialismens kamp mot Den katolske kirke og den kirkelige motstand.

## Forfatterskap
* *Kreuz und Hakenkreuz* (2 deler), München 1946
* *Wie war das in Dachau? Ein Versuch, der Wahrheit näherzukommen* Dachau 1960
* *Saat des Bösen – Kirchenkampf im Dritten Reich* München 1964
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Franz von Bettinger (1850-1917) *1909
* Kardinal Michael von Faulhaber (1869-1952) *1911
* Biskop *Johann Neuhäusler* (1888-1973) *1947

## Referanser
Vår

:*Se også [[Determinativ]]. For kvinnenavnet, se [[Vår (navn)]]. *

**Vår** (av norrønt *vár*) er en av de tradisjonelle fire årstidene. Våren består på den nordlige halvkule av månedene mars, april og mai, og på den sydlige halvkule av månedene september, oktober og november.

Den astronomiske våren varer fra vårjevndøgn til sommersolverv.

Innen meteorologien defineres våren gjerne som den perioden da normal døgnmiddeltemperatur for det aktuelle stedet er mellom 0 og 10 ℃ og stigende.

Tradisjonelt er våren positivt ladet. Våren er et symbol for barndom, for å våkne opp av dvalen og for oppblomstring.

## Se også
* Aprilvær
Ferdinand von Lüninck

**Ferdinand Joseph Meinolph Anton Maria friherre von Lüninck** (født 3. august 1888 i Ostwig, død 14. november 1944 i Berlin) var en tysk godseier, offiser og politiker som var delaktig i kuppforsøket mot Hitler.

Lüninck studerte jus, og arbeidet i statsforvaltningen. Han deltok i første verdenskrig hvor han etterhvert ble løytnant. Etter krigen ble han aktiv i frikorpset ''Stahlhelm''. Siden ble han aktiv i Westfalens *Landwirtschaftskammer*. Han tilhørte Deutschnationale Volkspartei og støttet i begynnelsen nasjonalsosialistenes politikk. Mellom 1933 og 1938 var han overpresident (guvernør) i den prøyssiske provinsen Westfalen, og var deretter frem til 1943 i aktiv militær tjeneste. 

I 1944 var han delaktig i planene til det mislykkede 20. juli-attentatet. Som følger av dette ble han arrestert, dømt til døden og henrettet.

## Referanser


## Eksterne lenker
* Kurzbiografie
* Lünincks Wirken in der Landwirtschaftskammer